UREKA เล่นไม่เลิก! เสี่ยงเจอขายทำกำไร หลังวิ่ง 14 วัน พุ่ง 222% เทคนิคเข้าเขต Overbought
แนะระวังแรงขายทำกำไร UREKA หลังแรลลี่ยาว 14 วัน พุ่งกว่า 200% เทคนิคเข้าเขต Overbought - ติดแคชบาลานซ์ระดับ 3 ยาวถึง 11 ต.ค.64
แนะระวังแรงขายทำกำไร UREKA หลังแรลลี่ยาว 14 วัน พุ่งกว่า 200% เทคนิคเข้าเขต Overbought - ติดแคชบาลานซ์ระดับ 3 ยาวถึง 11 ต.ค.64
23 ก.ย. 2564

ผู้สื่อข่าวรายงานว่า ราคาหุ้น บริษัท ยูเรกา ดีไซน์ จำกัด (มหาชน) หรือ UREKA ณ เวลา 11.56 น. อยู่ที่ระดับ 2.90 บาท บวก 0.14 บาท หรือ 5.07% สูงสุดที่ระดับ 3.08 บาท ต่ำสุดที่ระดับ 2.78 บาท ด้วยมูลค่าการซื้อขาย 96.69 ล้านบาท

โดยราคาหุ้น UREKA ปรับตัวเพิ่มขึ้นมาอย่างต่อเนื่อง นับตั้งแต่ราคาปิดที่ระดับ 0.90 บาท เมื่อวันที่ 3 ก.ย.64 คิดเป็นการปรับตัวเพิ่มขึ้นกว่า 2 บาท หรือ 222% ดังนั้นจึงมีโอกาสเจอแรงขายทำกำไร หลังเทคนิคเข้าเขต Overbought
ขณะเดียวกัน ก่อนหน้านี้ตลาดหลักทรัพย์แห่งประเทศไทยประกาศให้หลักทรัพย์ UREKA และใบสำคัญแสดงสิทธิในการจองซื้อหุ้นสามัญ ของบริษัท ยูเรกา ดีไซน์ จำกัด (มหาชน) ครั้งที่ 2 (UREKA-W2)  เข้าข่ายมาตรการกำกับการซื้อขาย ระดับ 3 : ห้าม Net settlement, ห้ามคำนวณวงเงินซื้อขาย และ Cash Balance และมีผลตั้งแต่วันที่ 21 ก.ย. – 11 ต.ค.2564